Title: Úrad vlády SR
Author: sestrienkova
Last saved by: agenda0
Company: Úrad vlády Slovenskej republiky

Úrad vlády SR						Na rokovanie vlády SR
Sekcia hospodárskej politiky					dňa: 29.5.2002
								 k číslu: 3998/2002
                               	     k bodu: 15

			
S t a n o v i s k o

k Programu ozdravenia životného prostredia, zlepšenia hygienických podmienok a prevencie infekčných ochorení u obyvateľov rómskych osád

N o v é   z n e n i e

I.

	Materiál predkladá minister zdravotníctva na základe úlohy bodu B.12 uznesenia vlády SR č. 1083 z 20. decembra 2000. Obsahuje návrh uznesenia, program, predkladaciu správu, prílohy, vyhodnotenie pripomienkového konania, doložku a návrh komuniké.
 
	Navrhuje sa, aby vláda SR schválila „Program ozdravenia životného prostredia, zlepšenia hygienických podmienok a prevencie infekčných ochorení u obyvateľov rómskych osád“, pričom ukladá úlohy pre príslušných ministrov a pre splnomocnenkyňu vlády SR pre rómske komunity na zabezpečenie realizácie tohto programu.
 
II.

	Vyhodnotenie pripomienkového konania je súčasťou materiálu, zásadné pripomienky boli akceptované.

III.

Program ozdravenia je široko koncipovaný, obsahuje opatrenia na 3 úsekoch:
1.	zlepšovania životných podmienok,
2.	zdravotného stavu obyvateľov žijúcich v rómskych osadách so zameraním na ozdravenie životného štýlu a
3.	prevencie výskytu infekčných ochorení.

K „Programu...“ sa po vecnej stránke nevyjadrujeme, je opodstatnené predpokladať, že jeho realizácia by pomohla riešeniu uvedených problémov.

Súčasťou programu by však podľa nášho názoru mala byť rámcová kvantifikácia nákladov s uvedením finančných zdrojov na realizáciu projektu. Bez tejto kvantifikácie má  program len podobu ideového zámeru.

Z á v e r:
 
Program odporúčame dopracovať o rámcovú kvantifikáciu nákladov a spôsob ich financovania.

Bratislava 24.5.2002